অন্যদিকে সেনেগাল বিশ্বকাপে প্রথমবার খেলতে আসে ২০০২ সালে। সেবার চমক দেখিয়ে উঠে যায় কোয়ার্টার ফাইনালে। মাঝের ৩ আসরে দলটি বাছাইপর্ব পেরোতে পারেনি। তবে ১৬ বছর পর দলটি জায়গা করে নিয়েছে বিশ্বকাপে। তাদের চমকে দেয়ার স্বভাবটি এখনও রয়েছে। প্রথম ম্যাচেই সেনেগাল ২-১ গোলে হারিয়ে দিয়েছে গ্রুপ ফেভারিট পোল্যান্ডকে। নিজেদের দ্বিতীয় বিশ্বকাপে দ্বিতীয়বারের মত শেষ ষোলর পথে দাঁড়িয়ে রয়েছে দলটি। আর তা সহজ করতে জাপানের বিপক্ষে তাদের জয় প্রয়োজন।